
Introducere 


Ne-am oprit asupra acestui subiect întrucât este de interes în rândul celor care pictează 
icoane, iar în literatura de specialitate post-decembristă nu se găseşte o tratare mai amplă din 
punct de vedere vizual a acestui subiect. 

Acest studiu se vrea a fi un sprijin celor care vor a deprinde meşteşugul zugrăvirii icoa- 
nelor atât din punct de vedere practic, cât şi teoretic. 

Studiul se referă la întreg parcursul de realizare a unei icoane în tehnică tradițională 
(canonică)!. 

Am ales tehnica tradițională pentru că aceasta ne furnizează o comoară de multe ori de 
nepătruns, care este păcat să fie îngropată şi uitată; ea poate sta la baza revitalizării vieții litur- 
gice prin icoană. O icoană prost realizată în spațiul eclezial pune în pericol adevărurile de cre- 
dinţă ale bisericii, pe când o icoană corect pictată ridică semnificativ calitatea slujirii. 

Pentru o înțelegere mai amănunțită din punct de vedere tehnologic, am folosit un număr 
mare de imagini exemplificative?, pentru a evidenția un posibil traseu tehnologic şi estetic al 
icoanei, în conformitate cu predaniile bisericii. Spunem un posibil traseu, deoarece ceea ce noi 
prezentăm în această cercetare nu reprezintă singurul mod de a picta o icoană. Cercetarea este 
fundamentată pe o experienţă practică de 12 ani în domeniu şi pe cărţile de specialitate care 
au fost traduse în limba română după 1990 şi nu numai. O parte din informații au fost culese 
direct atât de la meşterii din diferite regiuni ai României, cât şi din străinătate?. 

Fără o experienţă practică şi fără contactul cu aceşti meşteri iconografi, ar fi fost aproape 
imposibil să recreăm traseul iconografic şi tehnologic al icoanei. 

Avem convingerea că această cercetare va lămuri mai bine, ca o completare la cărțile exis- 
tente, eventualele lacune pe care iconografii contemporani le au în domeniu, precum şi că va 
releva originalitatea acolo unde s-a găsit. 


1 Canon înseamnă „Experienţa duhovnicească a vederii şi reprezentării lumii duhovniceşti”, Rafail Karelin, Nikolai Gusev, Mihail 
Dunaev, Îndrumar iconografic, editura Sophia, Bucureşti, 2007, vol. I, pag. 363. 

? Tot materialul vizual folosit aparţine autorului. 

3 Sfântul Munte Athos (Atelierele Mânăstirilor Vatopedu, Prodromu); Lavra Sf. Serghie din Radonej; Şcoala de Iconografie a prof. 
univ. dr. Georgios Kordis, Atena, Grecia. 


MATERIALE ŞI TEHNICI 


1. LEMNUL 


a) Alegerea, tăierea şi pregătirea lemnului 

Lemnul este cel mai răspândit material, după pergament şi perete, deoarece este uşor şi se 
poate prelucra cu uşurinţă, obținându-se suprafeţe plane, ideale pentru pictură. Acest suport 
a fost utilizat de căte pictorii egipteni, greci, romani, bizantini, renascentişti etc. 

În iconografia bizantină există mai multe tipuri de esență lemnoasă care se folosesc, prin- 
tre care cele mai răspândite sunt teiul (filia), molidul (picea), pinul (pinus), mesteacănul (betula), 
cireşul (cerasus), salcia (salix), acestea făcând parte din categoria esențelor lemnoase moi. 

Lemnul a fost tăiat din pădure, în perioada de toamnă — primăvară, aceasta fiind peri- 
oada optimă. Conform erminiilor, în această perioadă lemnul are foarte puţină sevă şi astfel 
uscarea după tăiere este mai simplă. 

După tăiere, poştele de lemn au fost depozitate în cruce timp de 6 luni, într-un loc uscat, 
după care au fost supuse la o uscare artificială, în uscătorii speciale pentru lemn. În vechime 
se mai efectua o operațiune extrem de importantă — care astăzi este destul de dificil de reali- 
zat — fierberea lemnului în cazane speciale, pentru a scoate şi ultimele urme de sevă, care ar 
putea dăuna lemnului în timp. O atenţie deosebită s-a acordat calității lemnului, acesta fiind 
riguros examinat înainte de a fi prelucrat, pentru a nu avea urme de mucegai, noduri, cari, 
ciuperci sau alte defecte care ar putea avea efecte distrugătoare în timp, fiind ştiut faptul că 
durabilitatea în timp a operelor de artă este o condiţie de bază. 

După uscare s-au efectuat operațiuni de pregătire a poştelor de lemn, pentru prevenirea 
carilor, prin aplicarea unui tratament de baie de clei (150 grame clei de iepure la 1 litru de 
apă), în trei straturi, la interval de 12 ore fiecare; a fost nevoie de atâtea straturi pentru a pene- 

tra în profunzime lemnul. La al treilea strat, pe suprafaţă se pot observa steluțe de clei crista- 
lizat (Fig. 1), semn că lemnul este saturat. Din acest moment lemnul este pregătit pentru pre- 


Fig. 1: Clei cristalizat pe panoul de lemn 


lucrare în atelierul de tâmplărie. Motivul pentru care s-a folosit lemnul de tei este faptul că 
acest lemn are proprietăți deosebite, fibra fiind deasă, destul de uşor de transportat, precum 
şi pentru că în ţara noastră este destul de larg răspândit. Conform scrierilor lui C. Săndulescu 
Verna, fiecare pictor a folosit diferite esențe lemnoase în decursul timpului, dar totuşi, dintre 
esențele optime, pictorul optează pentru esența de lemn cea mai răspândită în țara de origine. 
Esenţe de lemn contraindicate sunt fagul şi stejarul, deoarece datorită structurii acestora pot 
fisura sub grund, distrugând suprafaţa pictată. 

b) Îmbinarea panoului de lemn 

Această etapă are o însemnătate deosebită, fiind tratată cu maximă seriozitate de către 
cei din vechime, de unde de altfel ne şi tragem învăţăturile. Prin vizionarea în muzee (de 
exemplu, Muzeul Bizantin din lessalonik, Galeria Tretiakov din Moscova, Muzeul Naţional de Artă 
a României) a icoanelor vechilor meşteri, am observat mai multe tipuri de îmbinări a panou- 
rilor de lemn. Aceste informații s-au dovedit a fi extrem de folositoare în redescoperirea şi 
reafirmarea valorilor tradiționale. În acest sens, am reuşit să găsim un tâmplar cu care să 
putem pune în aplicare aceste tipuri de îmbinări specifice panoului de lemn utilizat în icono- 
grafie, apelând la metoda de îmbinare clasică cu scobituri în lemn în formă de coadă de rân- 
dunică (Fig. 2), în care au fost aşezate traverse cu umăr (Fig. 3), care au menirea de a preîn- 
tâmpina eventualele deformări ale lemnului în timp. 


Fig. 2: Săpătură în panoul de lemn 

Fig. 3: Traversă coadă de rândunică cu 1 

Panoul de lemn este format din 6 fâşii lemnoase lipite între ele cu clei la rece şi pus în 
presă timp de o săptămână. Fâşiile de pe exterior şi fâşia din centru sunt mai înguste, iar cele- 
lalte mai late (Fig. 4-7), ca astfel să se preîntâmpine o deformare neregulată în timp a lem- 
nului, asta în cazul în care acesta este depozitat într-un loc neadecvat, cu un grad ridicat de 
umiditate. 

Panoul de lemn a necesitat trei traverse aşezate în contra una faţă de alta, în loc de două, 
cum se aşează de obicei, deoarece înălțimea acestuia este destul de mare şi exista riscul cur- 
bării (Fig. 8). Iraversele sunt conice pe interior, iar umărul este drept pe exterior. Partea inte- 
rioară culisează pe canalul săpat în panou, iar cea exterioară presează suprafața lemnului, 
blocând posibilele deformări (Fig. 9). 

Pe părţile longitudinale ale fiecărei fâşii de lemn, înainte de încleiere s-au săpat canale 
(Fig. 10) pentru o mai bună legătură între fâşiile lemnoase — deoarece acestea sunt singurele 
zone care se încleiază din panou (traversele nu au voie să fie lipite) — şi pentru evitarea even- 
tualelor fisuri în urma contracţiei panoului de lemn. Există o varietate de forme ale acestor 
canale şi pene, în funcţie de perioada şi meşterii care le execută. 

Fig. 4-7: Făşii lemnoase în presă 

Fig. 8: Traverse orizontale 
„coadă de rândunică” 


Fig. 10: Tip de îmbinare longitudinală a fâşiilor lemnoase 

Pe faţa suportului de lemn se face de obicei o săpătură numită „sipet”, ale cărei margini 
servesc ca ramă pentru icoană. Sipetul are un puternic aspect practic, deoarece întăreşte rezis- 
tenţa icoanei la deformări şi permite sprijinirea mâinii în timpul lucrului, fără a atinge icoana. 
De asemenea, împiedică impresia de iluzie pe care rama obişnuită o accentuează. Dimensiunile 
sipetului variază de la o perioadă la alta şi de la o şcoală la alta, în funcţie, bineînţeles, şi de 
dimensiunile panoului de lemn. (Fig. 11) 


Fig. 11: Sipet (săpătură în lemn) 
C) Cleiurile utilizate în pregătirea panoului de lemn 
Cleiurile sunt de două tipuri: de origine animală şi de origine vegetală. În acest caz panoul 
de lemn se încleiază cu cleiuri de origine animală, care sunt şi ele de mai multe tipuri: clei de 
oase, clei de peşte, clei de iepure, gelatină alimentară: 
-  cleiul de oase este obținut din cartilagii şi oseminte de bovine, prin fierbere şi răcire 
în diferite forme; 
-  cleiul de peşte este obţinut de regulă din beşica de aer şi oase; 
-  cleiul de iepure se obţine din lăbuţele şi botul iepurelui. 

La baia de clei a panoului de lemn s-a utilizat clei de iepure — în concentrație de 150 
grame la 1 litru de apă —, acesta având rolul de a astupa toţi porii împotriva agenţilor de dis- 
trugere, cum ar fi carii şi umezeala. Odată uscat lemnul şi tratat în baie de clei pe toate fețele, 
avem garanţia rezistenţei în timp, aproximativ 200 de ani, dacă lemnul este păstrat în încă- 
peri încălzite şi uscate. 

Baia de clei se poate realiza în două feluri, în funcție de posibilități şi preferințe. Prima 
variantă — şi cea mai bună — este prin aşezarea lemnului în cazane pline cu clei încălzit, astfel 
lemnul absorbind cantitatea de clei dorită, fără a mai fi nevoie ulterior de alte intervenții.“ (Fig 
12) A doua metodă şi cea mai facilă este prin aplicarea cleiului la cald, cu pensula, pe supra- 
față, până când acesta este saturat.” 


Soluţie de clei 


Panou de lemn 


Ps 
si i 
p 
Cazan de metal 


i 


Sursă de căldură 


Fig. 12: Metodă veche de impregnare a lemnulu în soluţie de clei 


Cu acelaşi clei, dar în procentaj diferit, se lipesc fâşiile de lemn între ele, concentrația fiind 
de 500 grame la 1 litru de apă. Prin încălzire, cleiul se topeşte şi ajunge la consistenţa carame- 
lului, după care se întinde pe canalele de inserţie şi se lasă un pic să se răcească. Apoi fâşiile 
de lemn se îmbină şi panoul astfel obținut se ţine în presă până când cleiul se cristalizează şi 
face aproape corp comun cu lemnul. După uscare este aproape imposibil să se rupă la agre- 
siuni pe îmbinare; mai degrabă se rupe lemnul pe fibră. 


+ Această metodă se folosea în trecut şi era larg răspândită în şcolile de iconografie. Este aproape imposibil să recreezi aceleaşi con- 
diții din vechime, mai ales când este vorba de panouri de mari dimensiuni. 
> Metoda zilelor noastre. 

Fig. 13: Aplicarea pânzei pe suprafața panoului de lemn 


d) Aplicarea pânzei pe suprafata lemnului 

O altă metodă eficientă de consolidare a lemnului este lipirea pânzei pe suprafaţa fron- 
tală a panoului de lemn (Fig. 13), metodă care este folosită din antichitate. 

În vechime se folosea o pânză destul de groasă, deoarece obţinerea industrială a unei ţesă- 
turi mai fine era imposibilă la acea vreme. Astăzi se folosesc cu succes țesături textile fine din 
bumbac (tifon), din in sau cânepă (canavas). Pe baza experienţei practice, am ajuns la conclu- 
zia că ţesăturile fine, deşi nu au rezistența țesăturilor brute, se pot aşeza pe suprafață cu mai 
multă uşurinţă, neexistând riscul exfolierilor acestora. 

Pânza, înainte de a fi aplicată pe panoul de lemn, se introduce în soluția de clei (Fig. 14), 
unde se ține până când se saturează (Fig. 15), după care se scoate, se stoarce (Fig. 16-17) şi 
se aşează cu grijă pe panou, în aşa fel încât să se aşeze perfect pe suprafaţă, fără plieri. După 
uscare se examinează cu atenţie pânza, pentru a se elimina eventualele defecte apărute.” Ele 
pot fi eliminate prin incizii fine ale pânzei la suprafaţă, cu bisturiul, după care cu aceeaşi con- 
centraţie de clei cu care s-a lipit pânza se mai dă un strat în zonele afectate. (Fig. 18-19). 


* Defecte ale pânzei care pot să apară sunt pungi de aer sau mici exfolieri care sunt datorate în primul rând lipsei de experienţă sau 
de atenţie a iconarului. 

Fig. 14: Soluţie de clei; Fig. 15: Impregnarea pânzei în soluţia de clei; 


Fig. 16-17: Stoarcea pânzei 


Fig. 18-19: Remedierea defectelor apărute la nivelul stratului de pânză 

2. GRUNDURILE 

Grundul este un strat intermediar de legătură între suport şi pigmenţi. Constituie chiar 
suprafaţa pe care vor fi aşezaţi pigmențţii. Fragilitatea lui se va repercuta direct asupra stra- 
tului de culoare: dezagregarea grundului înseamnă pierderea picturii. 

Grundurile de altă dată sunt constituite din aceleaşi materii pe care le folosim şi astăzi: 
ipsos, cretă, cleiuri animale, cleiuri vegetale, oul şi mierea. 

Grundurile actuale: de obicei se prepară un anumit tip de grund pentru un anumit suport 
şi pentru un anumit procedeu tehnic. 

Funcţiile grundului: 

— asigură legătura culorii cu suportul, reţine şi menţine vreme îndelungată materia picturală; 

— prin grund se asigură uniformizarea suprafeţei suportului; 

— grundul colorează suportul, influențând prin aceasta (pozitiv sau negativ) expresia picturii 
(luminozitate, transparenţă, saturație). 

Compoziţia grundului obişnuit se reduce la trei elemente: 

a) un „corp” — de obicei o materie albă, inertă (cretă sau ipsos, diverşi pigmenți); 

b) un liant — de regulă cleiuri animale sau sintetice; 

c) un plastifiant — când este cazul (uleiul, mierea). 

* creta — numită şi cretă de munte, alb de Spania, alb de Mendon, alb de Paris, praf de 

cretă; este un consonat de calciu impur, CaCO: (aşa cum este scos din carieră); 

e cleiuri animale: de oase, de iepure, de peşte, gelatină alimentară; 

* albul de zinc — oxidul de zinc este un alb foarte stabil în amestecuri, dar are o slabă 

putere de acoperire; particulele sale sunt foarte fine, de aceea se asociază cu cretă sau se 

foloseşte singur pentru ultimul strat de grund. 

În vechime se utiliza pe o scară largă cleiul de peşte, obţinut din beşică de sturion. Astăzi 
cleiurile menţionate mai sus au devenit o alternativă la tehnica tradițională, fiind folosite cu 
succes în prepararea grundurilor. 

Tipuri de grund. Grundurile pot să fie de mai multe tipuri: 

— grund cu clei de: oase, iepure, peşte; 

— gelatină alimentară. 

1. Grundul cu clei de oase se aplică respectând următoarea proporţie: 80 grame clei la 1 litru apă, 
încălzit în sistem bain-marie. La aceasta se adaugă 2 părți cretă de munte şi o parte oxid de 
zinc. Oxidul de zinc are rolul de plastifiant şi totodată conferă grundului o culoare mai des- 
chisă. În cazul folosirii carbonatului de calciu micronizat, nu mai este necesară aplicarea oxi- 

dului de zinc, nici cernerea acestuia. Carbonatul de calciu micronizat este ideal pentru pre- 
pararea panourilor de probă. Dacă nu se foloseşte carbonatul de calciu micronizat, ci creta de 
munte, aceasta trebuie cernută şi strecurată înainte de prepararea grundului. 

2. Grundul cu clei de iepure se prepară 80 grame clei la 1 litru apă. La aceasta se adaugă 2 părți 
cretă de munte şi o parte oxid de zinc, plus 1 linguriţă miere de albine, care are rolul de plas- 
tifiant. Cleiul de iepure este mai casant decât cel de peşte. 

3. Grundul cu clei de peşte sau ihticolul, se prepară 100 grame clei la 1 litru apă, sau chiar 110 
grame clei la 1 litru apă. Astfel grundul devine mai sticlos la şlefuire, iar foița va luci mai puter- 
nic după poleire. Numai în acest caz se amestecă 110 grame clei la 1 litru apă, deoarece cleiul 
de peşte este foarte elastic şi concentrația mai mare nu îl mai face casant. Cleiul de peşte este 
o gelatină pură, fabricat din băşică de sturion şi solzi de peşte. 

4. Gelatina alimentară se prepară amestecând 90 grame gelatină cu 1 litru apă. Este de preferat 
ca gelatina să fie sub formă de granule şi praf. 

a) Prepararea grundului 

Există două modalităţi de preparare a grundului, amândouă fiind la fel de eficiente şi 
de durabile în timp. 

Prima metodă este de preferat să fie utilizată de către începători, deoarece poate fi mai 
bine controlat raportul între cretă şi clei. După ce cleiul s-a topit în întregime prin încălzire, 
se adaugă progresiv 2 părţi cretă şi 1 parte oxid de zinc, până când soluţia ajunge la consis- 
tența unei smântâni. (Fig. 20) 


Fig. 20: Grund preparat 

Cea de-a doua metodă este recomandată celor care au deja experienţă, pentru că rapor- 
tul între cretă şi clei poate fi controlat în funcție de dorinţa iconarului, ca suportul să fie mai 
mult sau mai puţin absorbant.” 

Dacă la prima metodă se adaugă progresiv creta şi oxidul, la cea de-a doua metodă, după 
încălzirea cleiului, în alt vas se pune întreaga cantitate de clei şi oxid, după care se toarnă trep- 
tat soluţia de clei peste cretă şi se amestecă manual, pentru a evita eventualele cocoloaşe de 
cretă, care se pot forma. Avantajul faţă de prima metodă este că se poate controla în permanență 
consistenţa grundului, de la vâscos la lichid şi în acelaşi timp se omogenizează mai bine. 

b) Aplicarea grundului 

După ce s-a preparat grundul, se lasă puţin la răcit, după care se aplică pe panoul 
de lemn în mai multe straturi, până când pânza care este lipită pe panoul de lemn este 
acoperită în întregime. (Fig. 21) La primele două straturi de grund, artistul trebuie să fie 
foarte atent, deoarece se formează pori de aer care pot influența negativ stratul pictural 
(Fig. 22) şi, uneori, chiar se pot crea mici fisuri în startul de grund, care pot duce la exfo- 
lierea lui în timp. 


Fig. 21: Aplicarea stratului de grund la cald Fig. 22: Pori de aer în stratul de grund 
Formarea porilor de aer se datorează în primul rând ţesăturii de pânză şi în al doilea rând 
neatenţiei celui care aplică grundul. Ei pot fi înlăturați cu uşurinţă prin masarea grundului cu 


7 Un foarte important aspect în realizarea picturii şi a tipului de poleire pe care îl preferă fiecare artist în parte este personalizarea 
reţetei de grund. 
5 Între 6-12 straturi, la interval de 5 ore fiecare. 

palmele, până când grundul acoperă întreaga țesătură de pânză. După primele 2-3 straturi de 
grund pânza este acoperită şi nu mai necesită masarea grundului, urmând ca straturile finale 
să fie întinse la cald cu şpaclul, pentru o mai bună aderenţă şi netezire a grundului. 

Grundul se mai poate aplica şi la rece, acest lucru fiind posibil în cazul în care cleiul este 
de o foarte bună calitate”. Se aplică manual, se secționează cu cuțitul, după care se ţine în 
mână la căldură şi se întinde pe panoul de lemn prin mişcări circulare!, în aşa fel încât să se 
păstreze o anumită umiditate a grundului!!. (Fig. 23-28) 


” Un lemn preparat în tehnică tradițională are o foarte mare rezistenţă în timp. 
1 În sensul acelor de ceasornic. 
1! Această metodă este întâlnită în şcoala moscovită (Lavra Sf. Serghie), fiind pomenită şi de Monahia Iuliania în Truda iconarului. 

Fig. 23-28: Aplicarea grundului pe panoul de lemn la rece 
C) Şlefuirea grundului 
De regulă, grundul se şlefuieşte cu hârtie abrazivă pe uscat, metodă larg răspândită în 
rândul artiştilor din zilele noastre, însă insuficientă perntru obținerea unei suprafețe cât mai 
netede pentru lucru. Pe baza experienţei, suntem de părere că după terminarea preparatului 
şi după ce grundul s-a uscat pe suprafața panoului de lemn, se ia un recipient cu apă în care 
se înmoaie mâna cu care şlefuim şi prin mişcări circulare polisăm grundul, până când acesta 
se înmoaie sub efectul apei şi ne permite să-l întindem în repetate rânduri, până când este 
absorbit de panou, iar surplusul se înlătură prin mişcări de sus în jos. (Fig. 29-30) 


Fig. 29-30: Şlefuirea grundului cu apă 

Această operațiune se execută de două sau de trei ori, în funcţie de exigenţele artistului. 
Această metodă tehnologică are un dublu avantaj, prin faptul că pe lângă şlefuire se astupă 
şi eventualii pori de aer rămaşi, precum şi eventualele zgârieturi în grund, obținând astfel 
o suprafață optimă de lucru. Dacă grundul nu este corect şlefuit, imperfecțiunile pot apărea 
în stratul de culoare sau în zona de poleire, periclitând calitatea tehnologică a lucrării. Asta 
nu înseamă că trebuie exagerat cu şlefuirea până când se obțin suprafeţe extrem de fine. În 
vechime nu se punea accent foarte mare pe aceste lucruri; ele cumva făceau parte din aspec- 
tul final al lucrării şi prin aceasta aveau viaţă. Noi credem că trebuie păstrat un echilibru în 
această problemă, în aşa fel încât să nu pierdem expresivitatea lucrării. 

După ce grundul a fost supus şlefuirii, se trece la următoarea etapă, aceea de polizare cu 
plută şi emulsie de ou a suprafeţei, fapt care ajută foarte mult în realizarea desenului şi a pic- 
turii. Astfel, se ia un dop de plută, care se îmbibă în soluţie de ou'*, după care se polizează 
grundul prin mişcări circulare, până când emulsia de ou este absorbită de grund, iar supra- 
fața devine semilucioasă, fapt care demonstrează saturaţia suportului şi pregătirea lui pen- 
tru izvod. (Fig. 31) 


Fig. 31: Exemple panouri şlefuite 


* În icoana Înfricoşatei Judecăţi, pe care am pictat-o, am utilizat această metodă de şlefuire. 
'5 Emulsie de ou obţinută doar din gălbenuş şi apă, în proporţie de 1 la 2. 

3. DESENUL 

a) Instrumente utilizate în desenul bizantin 

La baza fiecărui desen stă instrumentul pe care îl întrebuințează artistul. Din cele mai 
vechi timpuri s-au folosit grafitul, cărbunele şi pensula ca instrumente de bază în realizarea 
izvoadelor. Desenul este esențial într-o icoană, aşadar iconograful trebuie să cunoască mij- 
loacele prin care trebuie să-şi înfăptuiască lucrarea. Există mai multe metode de desenare, 
fie direct pe grund cu grafit, pe hârtie cu grafit, pe lemn cu pensula, pe hartie cu pensula. 
Desenele realizate pe hârtie şi apoi copiate pe panoul de lemn se mai numesc şi izvoade. Se 
folosesc aceste instrumente deoarece permit artistului iconar o modulare a liniei, ştiut fiind 
faptul că în iconografie se foloseşte linia modulata pentru a exprima mai bine volumele. În 
vechime, iconografii îşi confecționau pensulele din păr de veveriță şi păr de vacă, aceste tipuri 
de fibre fiind suficient de mari, destul de rezistente la mai multe întrebuințări şi uşor de găsit. 
În zilele noastre se comercializează diferite tipuri de pensule, realizate industrial, care îl ajuta 
pe iconograf să obțină performanţe în desen. 

Pensulele din păr de ovine se folosesc mai mult pentru perete, la tehnicile a] secco şi al 
fresco, tehnici care supun pensulele unei uzuri foarte mari, deoarece se desenează şi se pic- 
tează direct pe tencuiala rugoasă. 

În zilele noastre pensulele cele mai potrivite pentru realizarea picturii sunt cele de tip 
Marder, cu păr de samur. Ele prezintă calități cu totul deosebite prin faptul că pot fi uşor de 
manevrat de către artist, pot fi curățate cu uşurinţă şi sunt extrem de rezistente în timp. Măsurile 
pensulelor folosite în realizarea picturii sau a izvoadelor variaza de la 0 la 18, în funcţie de ceea 
ce îşi propune artistul să realizeze. Pentru linii fine se utilizează pensule Kolinsy 0000.1+ 

b) Ritmul şi proporțiile în desen 

În iconografie, spre deosebire de arta laică, se folosesc anumite reguli de desenare cu totul 
diferite ca principiu. Acest lucru se poate observa chiar de la tipul de linii utilizat. Pe alocuri 
se pot întâlni anumite asemănări între arta laică şi cea religioasă de tip bizantin, totuşi arta 
bizantină eclezială a reuşit să creeze opere care şi astăzi ne încantă prin prezenţa lor. 

Vechii iconografi erau extrem de pătrunşi de viața liturgică şi aveau o preocupare directă 
de a îmbunătăţi şi contribui la desăvârşirea artei ecleziale.!5 


11 Pentru o tratare mai amplă a tipului de instrumente folosite în desenul izvod, vezi C. Săndulescu-Verna, Materiale şi tehnica pic- 
turii, editura Marineasa, Timişoara, 2000, „Cap. Il. Desenul”, pag. 233 — 257; Dionisie din Furna, Erminia picturii bizantine, editura 
Sophia, Bucureşti, 2000, cap. „Cum se fac condeiele pentru perete”, pag. 54; Daniel V. Thompson Jr., Practica picturii în tempera, edi- 
tura Sophia, Bucureşti, 2004, „Cap. V. Pigmenţi şi pensule. Alegerea pensulelor. Pensule din păr de samur”, pag. 145 — 146. 

15 Acest tip de artă nu slujeşte esteticului, ci ea exprimă un adevăr de credință, motiv pentru care iconografii erau considerați în 


26 


Aşa cum în muzică există două sisteme diferite — cel 
occidental exprimat prin portativ şi cel oriental exprimat 
prin semne — la fel şi în desen există două limbaje diferite, 
occidental şi oriental. Cel occidental se defineşte prin spa- 
țialitate, perspectivă liniară, naturalism, pe când cel orien- 
tal pe perspectiva inversă, spiritualizarea sau înduhovnici- 
rea trupului şi prezenţa sfântului reprezentat.!* Dinamismul 
este tonul de plecare în pictura bizantină, motiv pentru care 
bisericile corect pictate sunt extrem de vii, pline de viaţă şi 
îl ajută pe omul care intră în ele să fie transpus în lumea lui 
Dumnezeu. Acest lucru este posibil prin dinamism. Două 
linii paralele sunt statice (II), pe când două linii intersectate 
sunt dinamice (X), astfel bizantinii utilizau această ultimă 
schemă pentru a crea dinamism în operele lor. „Liniştea 
icoanei e o linişte dinamică, o linişte care sporeşte, care-l 
duce în Împărăţia Cerurilor pe cel care se roagă aici, pe 
pământ, înaintea ei." 

Chipurile sfinţilor din icoane sunt concepute dupa 
această schemă a liniilor intersectate, mişcarea chipului fiind 
orientată într-o direcţie, iar privirea în direcţia opusă!. (Fig. 
32) Efectul asupra privitorului este maxim, pentru că acesta 
se simte privit de sfântul din icoană, indiferent de pozițio- 
narea sa din spaţiul eclezial. (Planşa 1-2) 


Fig. 32: Chip executat 
în frontalitate 


dinamică 


vechime adevărați mărturisitori ai lui Hristos. 

1* Pentru o prezentare mai amplă a problemei timpului liturgic, Paul Evdokimov, Arta icoanei. O teologie a frumuseții, editura Meridiane, 


1993, „Partea a 2-a. Sacrul”, subcap. III. „Timpul sacru”, pag. 113 — 122. 


"7 Rafail Karelin, Nikolai Gusev, Mihail Dunaev, Îndrumar iconografic, editura Sophia, Bucureşti, 2007, vol. 1, “Cap. IV. Liniştea veş- 


niciei din icoană...”, pag. 314. 


15 Această problematică a frontalității dinamice este foarte frumos expusă în cartea profesorului Georgeos Kordis, Ritmul în pictura 
bizantina, editura Bizantină, Bucureşti, 2008, pag. 42 — 43, unde explică şi ritmul ce rezultă din folosirea schemei în X, pe care maeş- 


trii artei sacre ştiau să o pună în practică atât de bine. 

Acest efect este întâlnit la toate icoanele prezente în biserici”, practic privitorul este acope- 
rit de privirile sfinților, simțindu-se integrat în viaţa liturgică şi nu exclus. „Sufletul omenesc 
aproape că simte fizic că icoana este înconjurată de un câmp de forțe şi energii dumnezeieşti.”2 
(Planşa 3-4) 

c) Metode de desenare a chipului în icoana ortodoxă 

Frontalitatea chipului în iconografie poate fi de două feluri, una statică iar alta dinamică; 
cea statica este folosită cu precădere în perioada preiconoclastă, iar cea dinamică în perioada 
Paleologilor.” 

Frontalitatea dinamică folosind axele curbe? (Fig. 33) este una dintre metodele cele mai 
bune de a desena un chip într-o icoană, pentru că acesta relaționează foarte bine cu privito- 
rul. Se desenează un oval care se împarte în trei părți egale (Fig. 34), după care, prin câteva 
linii de expresie, se poate personaliza chipul fiecărui sfânt în parte.” 


Fig. 33-34: „Frontalitatea dinamică cu folosirea axelor curbe”? 


% „În icoană, chipurile sunt nemişcate şi statice. Dar această încremenire ascunde în sine un uriaş dinamism interior. Se spune că 
viteza absolută trebuie percepută ca lipsă a mişcării, deoarece nu sunt puncte de calcul ale acestei viteze. De aceea, dimensiunea 
statică a reprezentărilor din icoană este mişcarea ei interioară, e avântul veşnic al sufletului către Dumnezeu, este depăşirea timpu- 
lui însuşi ca lipsă a mişcării în timp şi spaţiu, ca viaţă în alte dimensiuni.”, Rafail Karelin, Nikolai Gusev, Mihail Dunaev, Indrumar 
iconografic, op. cit., pag. 315. 

% Ibidem, pag. 314. 

21 Vezi „Introducere”, subcapitolele „Frontalitatea”, „Chipul”, „Prototipurile”, în Constantine Cavarnos, Ghid de iconografie bizan- 
tină, editura Sophia, Bucureşti, 2005, pag. 17 — 18. 

* Pentru o prezentare mai amplă în legătură cu problema frontalității dinamice cu axe curbe, vezi Georgeos Kordis, Ritmul in pic- 
tura bizantina, op. cit, subcapitolele „Ce este linia pentru sistemul picturii bizantine?”, „Trăsăturile caracteristice ale liniei bizantine” 
şi „Despre compoziţie în tradiţia bizantină”, pag. 23 — 93. 

* Este foarte important ca aceste chipuri să fie cât mai aproape de prototip. Este greşit să se repete aceeaşi expresie a chipului la 
toate categoriile de sfinţi, fără o departajare a caracterului. 

+ Georgeos Kordis, Ritmul in pictura bizantină, p. 45. 

În acest sens, este indicat ca iconograful să se deprindă a desena liber, sub formă de schițe, 
mai multe variante de chipuri, până când îşi însuşeşte tehnica de lucru. (Fig. 35) 


Fig. 35: Variante de chipuri de sfinți executate în frontalitate dinamică cu axe curbe 

După ce ovalul a fost împărțit în trei părţi egale, se adaugă cea de-a patra măsură, cea 
a părului, pe care urmează să se construiască forma acestuia. În interiorul ovalului, pe axa 
curbă verticală, se construieşte nasul, se aşează poziția sprâncenelor şi gura, imediat sub linia 
sprâncenelor în partea de jos se construiesc ochii, care sunt dispuşi pe o axă dreaptă şi care 
au un rol esenţial în expresivitatea chipului (Fig. 36-38) 


Fig. 36: Metodă de desenare a nasului 


Fig. 37: Metodă de desenare a ochiului Fig. 38: Metodă de desenare a gurii 

d) Proporţiile în desenul bizantin 

De asemenea, proporţiile sunt foarte importante în pictura eclezială, variind de la şcoală 
la şcoală şi de la o perioadă la alta în funcţie, bineînţeles, şi de abilităţile artistului de a simţi 
aceste probleme în desen. Sunt permise anumite disproporții atâta timp cât acestea nu au un 
efect direct în denaturarea adevarului, ele având menirea de a pune în valoare anumite cali- 
tăți ale sfântului reprezentat. În momentul în care aceste disproporţii nu sunt înţelese, este 
de preferat să fie evitate până când 
artistul ajunge la o anumită matu- 
ritate duhovnicească, aceasta per- 
mițându-i să deseneze cu dreaptă 
socoteală. 

Metoda cea mai prudentă este 
aceea de a studia icoanele vechilor 
meşteri şi de a realiza un număr de 
izvoade după acestea, în vederea înțe- 
legerii măsurilor specfice.” Pornind 
de la schema clasică, măsura la care 
se raporteaza totul este ovalul feței. 

Avem patru măsuri de la bărbie 
şi până la bazin, cu chip cu tot, iar de 
la bazin şi până la maleolă, alte patru 
măsuri, de la umăr şi până la cot două 
măsuri sau o măsură jumătate; de 
la cot şi până la podul palmei două 
măsuri, palma o măsură. Aceasta este 
o schemă scolastică în raport cu ceea 
ce simte iconograful, totuşi este un 
punct de referinţă în abordarea pro- 
porţiilor în desen. (Fig. 39) 


Fig. 39: Măsurile corpului uman 


> Dionisie din Furna, Erminia picturii bizantine, op. cit., cap. „Alte feluri de a zugrăvi pe lemn”, subcap. 52. „Cum se desenează cor- 
pul omenesc în măsuri fireşti”, pag. 51. 

e) Perspectiva inversă. 

Dacă în desenul chipului se utilizează frontalitatea dinamică, în realizarea clădirilor (care 
însoțesc o icoană) se foloseşte un alt tip de perspectiva. Este ştiut faptul că în arta occidentală 
se aplică perspectiva liniară, pe când în arta iconografică de tip bizantin (orientala) se folo- 
seşte pespectiva inversă. 

Toate obiectele care sunt desenate în perspectivă liniară au ca punct de reper orizontul, 
astfel creându-se senzaţia de spaţialitate (profunzime) (Fig. 40), iar privitorul fiind absor- 


== E E 


(Fig. 41) 
In perspectiva 
Fig. 40-41: Perspectiva liniară 


inversă lucrurile stau 
diferit”, prin faptul 
că linia orizontului 
din perspectiva lini- 
ară nu mai există, 
iar toate axele nu se 
pierd în profunzime, 
ci ele vin spre privi- 
tor, îl întâmpină. (Fig. 42) Cel ce priveşte o icoană nu are senzaţia de spaţialitate, ci de prezență 
continuă (timp liturgic) a sfântului reprezentat, (Fig. 43) care fie este integrat într-un peisaj care 


ah E == 


ricitatea momen- 
Fig. 42-43: Perspectiva inversă 


tului (întruparea 
sfântului), fie nu. 
Perspectiva inversă 
se aplică în compo- 
ziții acolo unde este 
nevoie să desenezi 
cladiri, scaune, tro- 
nuri etc. 


% „Icoana este infinit de îndepărtată şi infinit de apropiată. Ea depăşeşte înstrăinarea spațială şi totodată autonomia distanţei înseşi 
(apropiat — depărtat). Aici este o altă distanţă - starea duhovnicească a celui care contemplă icoana.”, în Rafail Karelin, Nikolai 
Gusev, Mihail Dunaev, Indrumar iconografic, op. cit., pag. 315. 

Perspectiva liniară se raportează la obictul care este fixat pentru ca ţine de acest pamant”, 
pe cand perspectiva inversă, neavând un orizont la care să se raporteze, pune în valoare adân- 
curile de credinţă care ţin de lumea lui Dumnezeu (o lume revelata şi prin icoană).% 

) Desenul cu pensulă, tuş, pigment, cărbune 

Această tehnică, utilizată pe scară largă din vechime şi până astăzi, dă artistului posibi- 
litatea de a-şi demonstra abilitățile cu care este înzestrat şi de a-şi pune în valoare cunoştin- 
țele bazate pe experiență. După ce icoana este desenată în creion, grafit sau carbune, înainte 
de a se aşterne culoarea, se redesenează cu pensula peste desenul inițial, pentru a clarifica 
eventualele erori de desen şi pentru o mai mare plasticitate a icoanei. Desenul într-o icoana 
este esenţial, aşadar cu cât este mai bine realizat creşte şi calitatea icoanei. Creionul nu este 
un instrument cu care se poate obține o linie atât de fină, drept urmare pensula este instru- 
mentul prin care artistul iconar poate perfecționa izvodul. Culoarea folosită de obicei la rea- 
lizarea izvodului este ocru sau ocru plus negru, uneori chiar ocru plus rosu, în funcție şi de 
proplasma care urmează să fie pusă pe icoană. Dacă proplasma este de culoare rece, atunci şi 
desenul trebuie să fie făcut tot cu o culoare rece (ocru + negru = verde), şi invers la fel, dacă 
proplasma este de culoare caldă, şi desenul trebuie realizat cu o culoare caldă (ocru simplu 
sau ocru + rosu = oranj). 

În cazul în care se realizeazi izvod pe hârtie, fără a fi utilizat ulterior într-o 
icoană, desenul se poate realiza şi cu laviuri de tuş sau sepia, baiţuri, cretă colorată, pigment 
plus carbune. Aceste desene au menirea de a clarifica eventualele probleme de desen cu care 
se confruntă iconarul, totodata ele pot servi şi ca adevărate documente care atestă în timp 
seriozitatea preocupărilor în domeniu.” (Fig. 44-51) 


” Toate obiectele din compoziţie se raportează la linia orizontului. 

% Pentru o prezentare mai amplă, vezi Pavel Florenski, Iconostasul, editura Anastasia, Bucureşti, 1994, cap. „Perspectiva inversă”, 
pag. 73 — 133; Michel Quenot, Nevoia de icoană — de vorbă cu meşterul iconar Pavel Busalaev, editura Sophia, Bucureşti, 2006, cap. 
„Atemporalitatea icoanei”, pag. 38 —45; Constantine Cavarnos, Ghid de iconografie bizantină, op. cit., „Introducere“, subcap. „Perspectiva 
inversă şi cea psihologică”, pag. 25; Dionisie din Furna, Erminia picturii bizantine, op. cit., „Partea întâi. Indrumări asupra picturii. 
Tempera-ulei-frescă”, subcap. „Zugrăvirea în tempera. 1. Cum se scot copiile şi se fac izvoade”, pag. 27. 

» În timp s-au păstrat numeroase izvoade de felul acesta, pe unele dintre ele sunt însemnate notițe ale iconografului legate de pro- 
bleme de culoare, compoziție sau chiar rugăciuni. 

Fig. 44: Sfântul Teofan 
Melodul — izvod realizat în 
tehnica grafit-pigment-tuş 

Fig. 45: Sfântul Ignatie 
Teoforul — izvod realizat în 
tehnica cărbune-pigment 

Fig. 46: Sfântul Cosma Melodul — 
izvod realizat în tehnica grafit- 


pigment-emulsie ou 

Fig. 47: Sfântul loan Damaschin 
- izvod realizat în tehnica gra- 


fit-pigment-tuş-emulsie ou 

Fig. 48: Sfântul Antonie 
cel Mare — izvod reali- 
zat în tehnica grafit-pig- 


ment-tuş 

Fig. 49: Sfântul Grigorie 
Teologul — izvod rea- 
lizat în tehnica grafit- 


pigment-tuş 

Fig. 50: Sfântul Simeon 
— izood realizat în teh- 


nica tempera ou 

Fig. 51: Sfânt — izvod realizat 


în tehnica tuş+apă 

Desenul cu 
pensula se întâl- 
neşte pe tot par- 
cursul tehnologic 
al unei icoane, de la 
proplasmă şi până 
la ultima tuşă%; 
putem spune că este 
amprenta iconogra- 
fului, pentru că aşa 
cum un om nu sea- 
mănă cu celalalt 
(nu este identic), la 
fel şi în iconografie 
modul de exprimare 
în desen al unui ico- 
nar nu este identic 
cu al altuia, totuşi 
el exprimă acelaşi 
adevăr de credință 
şi asta îi uneste în 
duh şi în adevăr. 
(Fig. 52-55) 


Fig. 52-55: Izvoade 
realizate în tehnica 
tempera ou 

% Unul dintre motivele pentru care pictarea unei icoane se mai poate numi şi scriere, deoarece avem de-a face cu o anumită caligra- 


fie şi acuratețe a detaliului. 

PLANŞA | 

PLANŞA 2 


Materiale şi tehnici de reprezentare în arta iconografică contemporană 


45 


46 


SORIN ALBU 


PLANŞA 3 

PLANŞA 4 

| / 


EXEMPLE DE SFINȚI DESENAŢI ÎN TEHNICA FRON TALITĂŢII DINAMICE 
BOLNIȚA MÂNĂSTIRII COZIA (source: original) 

FA” ————. SA 0 si. 
EXEMPLE DE HERUVIMI ŞI SERAFIMI DESENAŢI ÎN TEHNICA FRONTALITĂȚII DINAMICE 
- BOLNIȚA MÂNASTIRII COZIA (source: original) 

EXEMPLE DE SEI 


ANAHOREȚI DESENAŢI IN TEHNICA FRONTALITĂȚII DINAMICE 
ISERICA MARE A MĂNĂSTIRII COZIA (source: original) 

EXEMPLE DE SE 


ANAHOREȚI DESEN 

IN TEHNICA FRONTALITĂŢII DINAMICE 


ISERICA MARE A MÂNĂSTIRII COZIA (source: original) 

Exemple de icoane realizate de autor în tehnica frontalității dinamice (source: original) 

Planşa 5 - Biserica Sfântul Nicolae domnesc, Curtea de Argeş (source: original) 

Planşa 6 - Biserica Sfântul Nicolae domnesc, Curtea de Argeş (source: original) 

Planşa 7 - Biserica Sfântul Nicolae domnesc, Curtea de Argeş (source: original) 

Planşa 8 - Bolnița Mânăstirii Cozia (source: original) 

Proiect de biserică varianta 1 (source: Arhitect Călin Chifăr) 

VARIANTA 2 


Proiect de biserică varianta 2 (source: Arhitect Călin Chifăr) 

4. AURIREA 

a) Aurirea cu poliment 

Cuvântul poliment este de origine franceză şi vine de la a polei. Această tehnică necesită 
multă experienţă şi atenţie din partea celui care o practică. Este contraindicat să se folosească 
această tehnică în spaţii umede sau în exteriorul clădirilor, deoarece rețeta are la bază o soluție 
de clei şi o argilă care nu sunt rezistente la umezeală. Aurirea cu poliment diferă de la o regi- 
une la alta, astfel întâlnim în nordul Rusiei o tehnică, iar în zona Bizanțului (Grecia de astăzi) 
o altă tehnică. Efectul este acelaşi, doar că tehnica de lucru este adaptată în fiecare regiune în 
funcţie de nevoi şi de condiţiile climei. În zonele mai reci şi umede se foloseşte un amestec de 
argilă plus clei, iar în zonele cu climă mai uscată (caldă) se foloseşte argilă plus albuş de ou. 

Există trei tipuri de poliment, unul de culoare ocru, altul roşu, iar ultimul este negru şi 
se utilizează doar la aurirea foiţei de argint. Cel mai larg răspândit este cel de culoare gal- 
benă”! şi este întrebuințat şi în zilele noastre”? de majoritatea iconografilor, pentru faptul că 
este aproape ca şi culoarea foiței de aur şi nu se creează un dezacord cromatic. 

Aurirea cu poliment (tehnica rusească) 

Se prepară o soluţie din clei de peşte, care conține 30-40 grame clei la 1 litru apă. Această 
soluţie se amestecă bine cu o parte bolus şi două părți clei. Obligatoriu este ca soluţia să fie 
încălzită prin metoda bain-marie, deoarece altfel există riscul de brânzire. Este necesar ca 
această operaţie să se execute atâta timp cât soluţia este caldă. Se aşează între 5-7 straturi sub- 
țiri. Aceste straturi se aplică sub formă de cruce şi pe diagonale, astfel ca suprafața grundu- 
lui să fie acoperită cu un strat consistent fără transparenţă. Timpul de uscare este de 24 ore. 
Între aplicarea straturilor se lasă un interval de o oră, pentru ca ultimul strat aplicat să fie 
bine uscat. După aplicarea ultimului strat se trece la şlefuirea acestuia cu un şmirghel fin cu 
granulaţia 1200. Timpul de şlefuire diferă de la caz la caz, în funcţie de tipul de clei folosit. 
Şlefuirea se poate face folosind şi o vată de sârmă sau o pensulă din păr de porc, cu care se 
tufuieşte prin mişcări circulare suprafața care urmează să fie poleită. 

Ustensilele necesare pentru lipirea foiței de aur sunt: 

O periniță din piele de căprioară. Aceasta se confecționează dintr-un lemn pe care se 
aşează un burete, iar pielea de căprioară va îmbrăca întreaga structură şi se va fixa de partea 
lemnoasă cu ajutorul unor pioneze. Este foarte important ca partea rugoasă a pielii de căpri- 
oară să fie în exterior; 


31 Acest tip de poliment este uşor de folosit, având calități foarte bune. 
% Astăzi este produs de firma Charbonelle. 

O pensulă lată de aproximativ 5-6 cm. din păr de mustăţi de bivol; 

Grăsime de porc sau cremă de mâini (eventual unt topit); 

Alcool de 96* etilic rafinat plus apă distilată (ţuică slabă); 

Cuţitul de tăiat foiţa“; 

Piatra de agat, care poate avea forma de „I” sau forma de „L”. Piatra de agat în formă de 
„I” se foloseşte la şlefuirea suprafețelor mari, iar cea în formă de „L” se foloseşte la şlefuirea 
detaliilor, sipeturilor. (Fig. 56) 


Fig. 56: Ustensile necesare poleirii cu poliment 


Timpul de şlefuire variază de la caz la caz, în funcţie de tipul alcoolului şi bolusului folo- 
sit. Testarea timpului de uscare se face printr-o uşoară ciocănirea a suprafeţei grunduite cu 
piatra de agat. Se poate de asemenea testa timpul de uscare cu ajutorul hârtiei care a separat 
foițele de aur din ambalaj. Această hârtie se aplică pe suprafaţa poleită şi se întinde cu ajuto- 
rul policelui. Dacă alcoolul transpare prin hârtie, înseamnă că este necesar un timp de uscare 
mai îndelungat. 


* Lama acestui cuţit este de preferat să fie din aluminiu, deoarece dacă este din inox sau oțel, duce la electrizarea foiţei şi lipirea 
acestuia de lama cuţitului. 

Periniţa din piele de căprioară se aşează pe foița de aur (Fig. 57) şi se taie în patru cu aju- 
torul cuțitului cu lama de aluminiu. (Fig. 58) Este necesar ca lama cuțitului să fie în prealabil 
dată cu alcool, pentru a preveni lipirea foiței de cuțit. 

Pensula cu păr de bivol se gresează, cu ajutorul ei aplicându-se foița de aur pe zona 
dorită. (Fig. 59) 

Înainte de aplicarea foiţei, pe zona vizată se aplică alcool. (Fig. 60) Acest lucru se repetă 
pe suprafața care urmează a fi poleită şi se testează timpul de uscare, cum am amintit mai 
sus. Se începe şlefuirea foiței de aur cu ajutorul pietrei de agat, (Fig. 61) în zona în care am 
aplicat prima dată foiţa. Se găseşte unghiul optim al pietrei de agat şi se trece la şlefuire din 


Fig. 59 Fig. 60 

Fig. 61 Fig. 62 
Aurirea cu poliment (tehnica grecească) 


Această tehnică se foloseşte în zona Balcanică şi e o metodă stabilă în timp. Oul după 
uscare şi vernisare devine inactiv din punct de vedere chimic. Această metodă de aplicare a 
bolusului are loc la rece. Bolusul cel mai bun se numeşte Charbonelle şi este de culoare găl- 
buie; prin straturi suprapuse el devine roşiatic. Bolusul se aplică pe grund cu o pensulă fină 
în straturi subțiri. Metoda de aplicare e în diagonală. La final se şlefuieşte cu ajutorul unei 
vate de sârmă. 

Albuşul de ou folosit în tehnica grecească se prepară în felul următor: se bate albuşul 
de ou, se lasă la decantat în frigider şi apoi se aruncă spuma, folosindu-se numai zeama fără 
impurități, care ajung la fundul recipientului. 

Reţeta este: o parte bolus, două părți apă distilată plus o parte albuş de ou. Este obliga- 
toriu să se amestece bolusul cu apa distilată şi nu altfel, pentru a preveni brânzirea. Soluția 
necesară pentru lipirea foiţei de aur este formată din alcool etilic rafinat 96* amestecat cu apă 
distilată: o parte alcool la trei părţi apă. Soluţia se pulverizează, nu se aplică cu pensula. Este 
obligatoriu să se folosească apă distilată, deoarece apa de la robinet conţine săruri şi pătează 
foița. 

Există mai multe tipuri de foiţă de aur care se utilizează la poleire. Ele variază în funcție 
de grosime, culoare şi de câte karate este aurul. Dacă foița este groasă se poleieşte mai uşor 
şi este mult mai strălucitoare.“ (Fig. 63) 


“ Dionisie din Furna, Erminia picturii bizantine, op. cit., cap. „Polimenturi, mordanţi şi aurirea”, subcap. 13. „Cum se auresc icoa- 
nele”, pag. 35; Monahia luliania, Truda iconarului, editura Sophia, Bucureşti, 2001, partea a 2-a, „Etapele iconografiei. Aurirea”, pag. 
99 — 102. 

Fig. 63: Exemplu de icoană poleită cu poliment 

b) Aurirea cu mordant 

Această tehnică este larg răspândită în zilele noastre, pentru faptul că ea prezintă anu- 
mite avantaje de tip tehnologic. Înainte de aurire, după ce grundul este şlefuit corespunză- 
tor, se aplică stratul de şelac” sau bolus pe suprafaţă, în mai multe straturi, până când acest 
strat capătă consistenţă şi închide porii. După această etapă stratul de şelac se şlefuieşte fie cu 
piatra de agat, fie cu un dinte de lup, pentru a asigura o suprafață cât mai lucioasă în vede- 
rea aplicării mordantului. 

Mordantul poate fi de mai multe tipuri, dintre care cele mai răspândite în zilele noas- 
tre sunt cele pe bază de apă, pe bază de alcool şi pe bază de ulei. Mixtionul de apă şi cel de 
alcool prezintă avantajul că se usucă mult mai rapid şi se pot aplica flosind pensula, pe când 
cel pe bază de ulei se usucă mai greu şi se aplică pe suprafață cu mâna, prin mişcări circu- 
lare, în aşa fel încât să se obțină o suprafață uniformă. Fiecare mordant are un anumit timp 
de uscare“, în funcţie de preparare. După uscare se poate aplica foița de aur într-un singur 
strat, spre deosebire de aurirea cu poliment, unde se aplică două straturi. 

Am notat mai devreme faptul că se poate aplica bolul (polimentul) în loc de şelac. A nu se 
face o confuzie, deoarece există posibilitatea pentru cei mai experimentați să îmbine cele două 
tehnici (respectiv polimentul cu mordantul). Ştim că polimentul este utilizat în aurirea prin 
şlefuirea cu piatra de agat, însă se mai poate folosi şi pe post de izolator pe suprafaţa grun- 
dului, pentru a închide porii grundului în vederea aplicării mordantului pe suprafaţă.” 

Uscarea mordantului nu trebuie să fie completă, ci parțială, întrucât altfel foița nu se mai lipeşte 
pe suprafaţă, iar iconograful trebuie să mai aplice încă un strat de mixtion peste cel existent. Pentru 
această tehnică este nevoie de un spațiu corespunzător, lipsit de praf şi bine uscat, pentru a evita 
eventualele depuneri nedorite de particule de praf care pot compromite aspectul tehnologic. 

Pe lângă avantajele pe care le prezintă, această tehnică are şi un mare dezavantaj, prin 
faptul că foiţa se zgârie mai uşor decât cea lipită cu poliment.” Astfel, rezistenţa ei în timp 
este pusă sub semnul întrebării.“ (Fig. 64-69) 


% Şelacul se prepară din fulgi de şelac plus alcool, în proporţie de o parte şelac, două părți alcool. 

%* Timpul de uscare: la mixtion de apă 15 minute, la mixtion pe bază de alcool 30 minute, iar la mixtion pe bază de ulei, 3 ore sau 12 ore. 
*7 Această tehnică prezintă un dublu avantaj, prin faptul că se astupă porii, iar în cazul în care se zgârie foița nu se va vedea albul 
grundului de dedesubt, ci culoarea polimentului. 

* Icoana, după aplicarea mordantului, se mai poate pune şi într-o cutie de carton, care se umezeşte pe toate laturile, pentru o mai 
bună protecţie împotriva particulelor de praf. 

% O greşeală pe care o fac cei ne-experimentați este aceea de a aplica mixtionul într-un strat mai gros şi din această cauză, după 
aurire, când se usucă mordantul definitiv, apar cracleuri în stratul de mixtion şi foiţă. 

“ Daniel V. Thomspon ]r., Practica picturii în tempera, op. cit., cap. VI. „Pictura”, subcap. „Mordanţi de apă”, „Mordanţi de ulei”, 

Fig. 64-69: Exemplu de poleire cu mordant 

C) Assista 

În cazul unor icoane (de exemplu, Maica Domnului cu Pruncul, lisus Hristos Pantocrator) 
se folosesc linii de lumină aurite pe veşmânt. Acestea nu sunt aplicate direct pe grund, ci pe 
un strat de cretă răzuită, după care se trasează liniile cu mordant de 15 minunte, pe bază de 
alcool, după uscare aplicându-se foița de aur. Apoi se şterge uşor cu o pensulă fină, în aşa 
fel încât surplusul de foiţă să se înlăture şi să rămână liniile de lumină curate. Această teh- 
nică necesită o atenţie deosebită din partea iconografului. Dacă suprafața pe care urmează a 
fi aplicate assistele este mare, atunci trebuie lucrată pe porțiuni mai mici, în funcţie de dex- 
teritatea artistului de a aplica mordantul având astfel timp suficient atât pentru aurire, cât şi 
pentru polisare. 

Fixarea foiței se realizează cu verniul cu care urmează a fi vernisată icoana.“ (Fig. 
70-74) 


E | 7 
= 


„Aplicarea mordantului”; pag. 184 — 186. 
“1 De preferat vernis de copal. 

Fig. 70-74: Metodă de apli- 
care a asistei pe veşmânt 


Materiale şi tehnici de reprezentare în arta iconografică contemporană 71 


5. PIGMENŢII 

a) Pigmenți folosiți în iconografie 

În funcţie de şcoală (zonă), se folosesc diferite tipuri de culori, de regulă naturale, obți- 
nute din minerale sau plante, în funcţie de ceea ce oferă natura.” 

Pe baza experienţei practice, am considerat că este de un real folos pentru cel ce pictează 
icoane să-şi simplifice paleta cromatică reducând numărul de culori.“ 

Nu vrem să intrăm în detalii privind modul fiecărei şcoli din vechime de a-şi procura 
culorile, ci am dori să ne oprim atenţia asupra tetracromiei care se regăseşte în şcolile con- 
stantinopolitene şi macedonene şi care şi astăzi se mai păstrează în unele şcoli de iconogra- 
fie din Grecia.“ 

Tehnica se numeşte tetracromie pentru că se utilizează patru pigmenți: două culori şi două 
nonculori; culori: roşu şi ocru, nonculori: alb şi negru. Pentru a obţine un echilibru croma- 
tic se foloseşte un anumit tip de roşu şi ocru, ca şi culori, şi un anumit tip de alb şi negru ca 
şi nonculori. 

Roşul este obținut din nordul Italiei. Este un pământ roşu, datorat faptului că zona este 
una vulcanică. În acest sens, este ştiut faptul că un pământ încălzit la temperaturi înalte devine 
roşiatic. Denumirea roşului ercolan provine de la numele zonei, regiunea de sud a Italiei, 
Herculanum. (Fig. 75) 


Fig. 75 


* „Pigmenţii şi culorile din icoană nu sunt simple culori, ci ritmuri ale imnului pe care sufletul i-l cântă lui Dumnezeu.”, în Rafail 
Karelin, Nikolai Gusev, Mihail Dunaev, Îndrumar iconografic, op. cit., pag. 314. 

% „Comparativ, iconarii din vechime foloseau un număr mic de culori. Acestea nu se repetau în unul şi acelaşi subiect iconografic. 
Interacțiunea culorilor, ca şi însuşi desenul, sunt percepute în icoană sintetic, asemenea unui întreg, fiind primite în suflet printr-o 
singură trăire mistică.”, în Constantine Cavarnos, Ghid de iconografie bizantină, op. cit., pag. 312. 

“ Vezi şcoala prof. univ. dr. Georgeos Kordis, de unde am şi preluat întocmai această tehnică de a picta icoanele. 

Ocrul este obținut din pământ şi se mai numeşte şi ocru de Thassos, datorită faptului că 
acest pigment se extrage din această regiune a Greciei. Este o culoare extrem de luminoasă 
şi putem spune că este esenţială în amestecul culorilor de pe paletă. Are putere de acoperire 
foarte mare, se diluează uşor cu emulsia de ou şi se întinde cu uşurinţă pe suprafaţa grundu- 
ită a panoului de lemn. (Fig. 76) 


Fig. 76 


Albul de titan utilizat este un amestec de bioxid de titan cu alb de zinc şi cu barită, „rezis- 
tent la lumină, la căldură mare, neinfluențabil de emanaţiile sulfurice din aer şi netoxic.”$ 
(Fig. 77) 


Fig. 77 


Negrul de viță de vie „este un cărbune numit mangal, care se obține arzând incomplet 
coardele de viţă, în vase mari sau în cuptoare închise (distilării), cu care ocazie se captează şi 


% C. Săndulescu-Verna, Materiale şi tehnica picturii, op. cit., p. 83. 

gazele, care se transformă în alcool metilic, acid acetic etc. Măcinat fin şi ames- 
tecat cu ulei, dă o nuanţă de negru roşcat şi se usucă normal; iar amestecat cu 
alb, dă frumoase tonuri de gri aproape albastre.”* (Fig. 78) 


Fig. 78 


Nu susţinem ideea că tetracromia este tehnica ideală de a colora o icoană, însă 
am observat că utilizând mai puţine culori, este mai uşor de obținut o unitate şi 
o bogăţie cromatică.” Lucru paradoxal, deoarece se folosesc două culori calde 
şi două nonculori din care, aşa cum vom vedea, în experimentul cromatic se pot 
obține prin amestec, în diferite proporţii între ele, toate culorile primare şi secun- 
dare din ROGVAIV şi o varietate de tonuri pastelate aproape nelimitate.“ 

b) Experiment cromatic — tetracromia 

Acest experiment are rolul de a explica mai bine nuanțele şi tonurile care 
rezultă din amestecul celor patru pigmenţi. Având în vedere faptul că avem 
două culori calde şi două nonculori, s-ar putea ridica problema obţinerii culo- 
rilor reci (albastru, verde, violet). Culorile se pot obține din amestecul fizic pe 
paletă, dar şi printr-un amestec optic pe suprafața pictată, atunci când ne întâl- 
nim cu un contrast simultan.” 

Aşa cum am afirmat mai devreme, cele patru culori folosite sunt roşu erco- 


* Ibidem, p. 118-119. 

* „Iconografii recurg adeseori la culori contrastante care amplifică sunetul icoanei, conferă temeinicie şi clari- 
tate planului subiectului şi fiecărui chip reprezentat în icoană.”, în Rafail Karelin, Nikolai Gusev, Mihail Dunaev, 
Îndrumar iconografic, op. cit., pag. 312. 

% „În icoană nu avem de a face cu o culoare locală, ci cu game şi combinaţii de culori.”, Idem. 


* Amestecul optic este realizat de ochi prin sinteză. 

lan, ocru Thassos, alb de Titan şi negru de viţă de vie. Pentru a putea realiza experimentul 
cromatic, culorile sunt aşezate în colțurile unui dreptunghi împărțit în patru pe fiecare latură, 
respectiv ocru şi roşu în căsuțele de pe extremităţi, iar albul şi negrul pe cealaltă diagonală. 


(Fig. 79) 


Culorile sunt aşezate în felul acesta, pentru a se intersecta nuanțele de roşu şi ocru cu tonu- 
rile de alb şi negru, din care vom vedea că rezultă alte nuanţe de culoare prin amestec optic. 

Prin amestecul roşului în proporţie de 75% cu ocru 25% vom obţine un orange mai închis, 
în imediata vecinătate a ocrului (Fig. 80); şi invers, dacă amestecăm ocrul în proporție de 75% 
cu roşu 25%, vom obţine un orange deschis în imediata vecinătate a ocrului. (Fig. 81). 


Orange închis 


Fig. 80-81 Orange deschis 

Se repetă operațiunea pe cealaltă diagonală între alb şi negru. (Fig. 82) Prin amestecul 
celor două non-culori vom observa că se obțin două tipuri de gri, (Fig. 83) unul mai închis, iar 
altul mai deschis, tonuri care datorită faptului că stau lângă două nuanţe calde, vedem cum 
se transformă în albastru, prin amestec optic.“ (Fig. 84) 


Fig. 82-83 


Gri deschis 


Gri închis Y 


Orange închis Gri deschis 


Orange deschis 


Gri închis 


Fig. 84 


* Tipul acesta de gri, care se transformă în albastru prin amestec optic, se folosea în vechime şi pe post de linău de câmpuri (termen 


preluat din Dionisie din Furna, Erminia picturii bizantine, op. cit., pag. 62), adică un strat care se punea înainte de a pune fondurile 
albastre în tehnica al fresco. 

Este extrem de important să se înțeleagă acest raport cromatic, pentru că în felul acesta 
ne ferim să folosim tot felul de pigmenţi sintetici, care nu fac altceva decât să distrugă unita- 
tea cromatică şi simplitatea icoanei. 

Verdele se obţine din amestecul negrului cu ocru şi rezultă un verde olive, culoare spe- 
cifică pentru alcătuirea proplasmelor la chip. Din roşu şi negru se obţine brunul de desen, iar 
din alb şi ocru luminiţele din icoană; din roşu şi alb rumenelile din obrajii sfinților şi posibile 
proplasme pentru veşminte.” (Fig. 85-87) 


Roşu |75%R |25%R Alb 
100% |259%A |75%A | 100% 


75% R 
25%N 


>! Dacă se schimbă proporţiile dintre culori se pot obţine o varietate de intensități cromatice, care ajută foarte mult la îmbogățirea 
icoanei. Astfel, deşi mijloacele sunt restrânse, se pot realiza lucruri extrem de complexe. 

Fig. 88-89: Amestecuri cromatice 
Acolo unde situaţia o cere, pentru o mai bună relaționare între culori se poate adăuga puțin 
verde, albastru, violet, însă nu în stare pură şi nu ca bază pentru amestecul unei culori. De 
exemplu, se amestecă ocru şi negru şi rezultă verde, în care — dacă nu este suficient de puter- 
nic pentru proplasma unui veşmânt — se poate adăuga un pic de verde de crom (Fig. 90). 


——> DI + DI —— II 
Fig. 90 
Albastrul se adaugă în combinaţia de alb şi negru (din care rezultă gri), astfel obținân- 
du-se un albastru mai intens, fără însă să distrugă echilibrul cromatic al icoanei. (Fig. 91) 


> + OI — 53 


Fig. 91 


ogae [egru e ȚAne—> DI + PI => PI 


Fig. 92 


Datorită faptului că roşul ercolan este mai intens, pentru accente la chipurile sfinților 
sau la proplasmele veşmintelor se poate adăuga un pic de roşu cinabru, care împrospătează 
şi conferă luminozitate icoanei. Acelaşi efect se poate obține şi prin suprapuneri şi transpa- 
renţe cromatice; respectiv dacă se aplică un strat de ocru sub pigmentul roşu ercolan, acesta 
devine mai luminos. 

C) Suprapuneri şi transparențe cromatice 

În iconografie, din vechime până astăzi se folosesc transparenţele cromatice, prin supra- 
puneri de culoare. Astfel, cu cât culoarea este aşezată pe suprafaţă în straturi fine, cu atât are 
mai multă luminozitate şi expresivitate. 

Înainte de a fi aşezată proplasma, dedesubt se pune un strat de ocru, care are rolul de 
astupa porii grundului şi are rol de fundal pentru culorile care urmează să fie aplicate pe 
suprafață, realizându-se astfel şi legătura între ele. (Fig. 93) 

Dacă proplasma la veşminte este rece, atunci pri- 
mul strat de culoare nu mai este ocru cald, ci devine rece 
prin aplicarea unui unui strat de verde olive, obținut din 
ocru şi negru, peste care se aplică culoarea propriu-zisă 
a proplasmei. În felul acesta se creează un efect plăcut de 
modulație cromatică” (Fig. 94), între proplasma trans- 
parentă şi luminile care sunt aşezate ulterior şi care, de 
regulă, sunt mate.” (Fig. 95) 


Fig. 94: Efect de modulație cromatică 


Fig. 95: Lumini mate aşezate pe veşmânt 


2 Acest tip de modulație se regăseşte şi în muzica bizantină, atunci când se face trecerea dintr-un glas într-altul pentru a accentua 
un eveniment sau o stare duhovnicească. 

* Lumina mată aşezată în formă de lame pe proplasmă este considerată a fi lumină fizică, iar transparenţele proplasmei, care rezultă 
din suprapuneri şi are şi ea o lumină proprie, sunt considerate a fi „lumină extra spatiala”, termen preluat din Rafail Karelin, Nikolai 
Gusev, Mihail Dunaev, Îndrumar iconografic, op. cit., pag. 312; vezi icoana Troiţa a sfântului Andrei Rubliov. 

Controlul asupra intensității cromatice a proplasmei se obţine prin aşezarea a mai multe 
sau mai puţine straturi de culoare, prin haşurare şi nu prin tuşă mată. Firuiala proplasmei se 
realizează în X, tocmai pentru a permite straturilor de dedesubt să transpară. (Fig. 96) 


Fig. 96: Proplasmă aplicată în X 


Un lucru important de remarcat este faptul că indiferent de transparenţa sau mati- 
tatea proplasmei, stratul de ocru sau verde de dedesubt influențează plăcut culorile, confe- 
rind unitate cromatică. Aşa se poate explica coerenţa cromatică din lucrările monumentale 
ale vechilor iconografi.** 


> De exemplu, bazilica Santa Maria Assunta (Torcello): Înfricoşata Judecată; la Kariye Djami (Constantinopol): Înfricoşata 
Judecată. 

6. PICTURA BIZANTINĂ 

a) Emulsia de ou 

Este liantul care stă la baza preparării culorilor, de aceea este extrem de important felul 
cum se prepară emulsia. Se ia un ou (preferabil de casă), se sparge şi se separă albuşul de 
gălbenuş. După aceea, gălbenuşul se spală bine sub apă, în aşa fel încât să nu rămână deloc 
albuş de ou pe gălbenuş. Pielița care înveleşte gălbenuşul se sparge şi se înlătură, iar gălbe- 
nuşul se scurge în vasul în care urmează să se prepare emulsia. După această operaţiune se 
toarnă apă de două ori mai mult decât cantitatea de gălbenuş. * Se agită bine, până când găl- 
benuşul de ou face corp comun cu apa. Astfel preparată, emulsia de ou conferă durabilitate 
în timp culorilor şi le fixează pe suprafaţă. % 

b) Ordinea pictării 

În pictura bizantină, spre deosebire de alte tehnici de reprezentare, totul se gândeşte pe 
straturi, începând de la închis spre deschis, adică: proplasmă, glicasm, semicarnaţie, carnaţie, 
lumină şi accent.” Acest mod de a concepe o icoană este în perfectă armonie cu perspectiva 
inversă; totul vine spre privitor (îl întâmpină) şi în felul acesta i se deschide acestuia posibi- 
litatea de a comunica cu prototipul. 

c) Pictarea clădirilor 

După procesul de aurire şi incizare a desenului, se trece la etapa pictării. Se începe de obi- 
cei dinspre exterior spre interior. Astfel, în acest caz vom expune problema de pictare a clădi- 
rilor, urmând apoi să explicăm felul cum se pictează un veşmânt, iar ultima etapă în pictură 
— şi cea mai importantă — este pictarea chipului, care încununează icoana şi îi dă sens. 

Clădirile, după ce au fost desenate, sunt acoperite cu un strat de ocru, după care se reface 
desenul cu verde şi se conturează zonele de umbră. Urmează aşezarea proplasmei, după caz, 
aceasta din urmă se deschide succesiv cu alb până la ultimul accent.” 

Există cazuri în care pe proplasmă se face doar un desen, se aşează umbrele, fără să mai 
fie nevoie de lumini, ele rezultând din luminozitatea proplasmei. (Fig. 97) 

În cazul în care în icoană apar o succesiune de mai multe clădiri una lângă alta, icono- 
graful trebuie să ţină cont şi să alterneze proplasmele reci cu cele calde, în aşa fel încât să se 
creeze un contrast cromatic cald-rece. 


% Unii iconografi mai adaugă oţet sau fenol pe post de conservant. 

% Ouăle de casă sunt mai bune decât cele din comerţ, iar gălbenuşul de ou este mai consistent. 

” Vezi Daniel V. Thompson jr., Practica picturii în tempera, op. cit., cap. VI. „Pictura”, subcap. „Ordinea pictării”, pag. 163. 
* Vezi în acest sens sintagma lui Michel Quenot „Icoana, fereastră spre absolut” (titlu omonim). 

% Accentele trebuie să apară atât în lumină cât şi în umbră. 

Fig. 97 

d) Pictarea veşmintelor 

Veşmintele sfinţilor de la icoane sunt lucrate într-o tehnică mai specială, prin faptul că 
luminile sunt aşezate sub formă de lame care se restrâng; de la închis spre deschis. Aceste lame 
au o caligrafie specială şi ele pot să difere de la o şcoală la alta. În cazul nostru, am folosit 
tipul de veşmânt din şcoala macedoneană sau din şcolile constantinopolitane, acesta remar- 
cându-se prin armonia tonurilor cromatice a lamelor şi coerenţa desenului.“ 

După efectuarea desenului cu pensula, pe stratul de ocru cu verzui, se prepară proplasma 
şi se aşează în 2-3 straturi, în aşa fel încât să nu se acopere de tot desenul de dedesubt. Pe pro- 
plasmă se redesenează în culoare mai închisă (proplasmă plus negru) tot veşmântul, în păr- 
ţile mai umbrite. După aceea, proplasma se deschide cu alb, pentru primul strat, la al doilea 
strat şi mai mult alb, până la accent, care de multe ori este alb curat.“ 

În unele cazuri, unde există o înşiruire de mai mulţi sfinţi, veşmintele se alternează între 
ele cald-rece, iar uneori chiar pe o proplasmă caldă se pot aplica lame reci şi invers. (Fig. 
98-103) 


% „Uneori pe chipurile şi veşmintele sfinților sunt reprezentate blicuri de lumină. Acestea nu sunt legate de reprezentarea volu- 
metrică a personajelor şi nici nu sunt o reflectare a unei surse exterioare de lumină, ci sunt simboluri ale luminii veşnice, a energi- 
ilor dumnezeieşti necreate, cu care se unesc sufletele sfinţilor. Această lumină nu vine din afară şi nici din exterior, este o lumină 
extra spaţială. Viaţa veşnică e o înaintare lucrătoare către Dumnezeu, prin veşnica împărtăşire cu dumnezeiasca lumină. Blicurile 
de lumină sunt semnele vizuale ale comunicării cu Dumnezeu, întru care se află sfinţii reprezentaţi în icoană.”, în Rafail Karelin, 
Nikolai Gusev, Mihail Dunaev, Îndrumar iconografic, op. cit., pag. 312 — 313. 

*! Albul curat însemnând de fapt alb de titan, care este uşor gălbui. 

, , „„„ Fig.98-103: Etapele realizării unui veşmânt 
e) Pictarea chipului bizantin 


La chipul bizantin se porneşte tot de la închis la deschis, însă diferența constă în faptul 
că se pun mai multe straturi de culoare, care se pierd prin treceri fine. Primul strat este pro- 
plasma, al doilea glicasmul, al treilea semixcarnaţia, al patrulea carnaţia, al cincelea lumina 
şi al şaselea accentul. Fiecare strat de culoare are o formulă cromatică proprie: 


— proplasma: ocru + negru“; E. 


— glicasmul: proplasma + alb; E 


— semicarnaţia: ocru + roşu + alb; E 
— carnaţia: semicarnaţia + alb; E | 


— lumina: carnaţia + alb; E. 


— accent: alb. E | 


& În cazul în care proplasma este caldă, se adaugă şi puţin roşu. 

Aşezarea culorilor se realizează prin haşură sau prin topire (plav)*, în funcţie de şcoala 
care este abordată. (Fig. 104) 


Fig. 104 


] 


Ca etape de lucru, se porneşte de la un strat de ocru, care este aşezat ca bază pe supra- 
fața grundului, peste desen, după care se aşează proplasma, în aşa fel încât să nu se acopere 
desenul.“ Imediat după aceea se aplică stratul de glicasm, urmat de stratul de semicarnație, 
carnaţie, lumină şi accent.“ (Fig. 105-108) 


6 Plav este o tehnică rusească de aplicare a luminilor prin băltire. 

* Vezi Dionisie din Furna, Erminia picturii bizantine, op. cit., „Partea întâi”, subcap. „Executarea picturii tempera de ou pe lemn”, 
pag. 36 — 38. 

& Accentul se mai găseşte şi sub denumirea de blic. 

Fig. 105-108: Etapele realizării unui chip 

Când se ajunge la carnațţie, se realizează desenul final. Acest lucru se face în acest 
moment, datorită faptului că trebuie să existe un echilibru între culorile închise din desen şi 
luminile de pe chip. Tot în acest moment se aplică şi rumenelile şi accentele de roşu pe nas, 
bărbie, buze, obraz, frunte, ochi.% 

Dacă sfântul are barbă, atunci ea se lucrează după terminarea carnațiilor, în acelaşi 
procedeu ca la veşmânt (tot de la închis la deschis), firuiala bărbii fiind constituită din şuvi- 
ţele subțiri, care apoi sunt accentuate cu lumini. 


% Vezi Daniel V. Thompson jr., Practica picturii în tempera, op. cit., cap. VI. „Pictura”, subcap. „Fluiditatea amestecurilor”, pag. 157. 

7. VERNISAREA 

Verniurile sunt soluţii lichide transparente, puţin colorate, obținute prin dizolvarea unor 
răşini, gume sau altor substanţe în anumiţi solvenți şi care se solidifică în contact cu aerul. 

Materiile de bază dintr-un verni sunt: 

1. Componenta solidă: răşini naturale, răşinini sintetice, ceara, cleiuri, uleiul; 

2. Diluantul sau solventul (în care se dizolvă componenta solidă): esențele, uleiurile sica- 
tive, esență de terebentină, alcool de 962. 

Tipuri de verniuri: 

Copal: terebentină + răşini de copal Manila; 

Olifa: acetat de cobalt + ulei de in fiert; 

Copal + Damar: 3 părţi terebentină”, o parte Damar. 

Clasificarea verniurilor se poate face după criterii cum sunt: compoziția, componenta 
determinantă, destinaţia. 

1. După compoziție: verniuri lucioase, verniuri mate, verniuri transparente, verniuri semi- 
transparente, verniuri casante şi verniuri elastice; 

2. După componenta principală: verniuri grase (conţin ulei), răşini dure sau semi-dure şi un 
solvent (esenţa de terebentină); 

3. După destinație: verniuri pentru pictură (îmbogăţeşte liantul culorilor), verniuri de retuş 
(hrănesc prin impregnare culoarea sărăcită), verniuri izolante (evită pătrunderea unor elemente 
nedorite), verniuri finale (controlează strălucirea şi constituie protecția operelor de artă). 

a) Verniurile din răşini dure, compuse de obicei din copal, sunt scumpe şi se folosesc mai 
rar; însă aceste răşini sunt extrem de bune pentru vernisarea unei icoane. Avantajele lor con- 
stau în faptul că sunt suple, rezistente la umiditate şi uscăciune, durabile, nu craclează şi spo- 
resc profunzimea tentelor. Ele prezintă calități deosebite, deoarece se dizolvă uşor, sunt elas- 
tice, uşor de preparat şi foarte rezistente în timp.“ 

Rețeta pentru verniul de copal de Manila. Într-un recipient se pune o parte răşină de copal de 
Manila (Fig. 109), peste care se toarnă două părți de alcool de 96* (Fig. 110) şi se lasă la mace- 
rat o zi, după care se strecoară printr-o sită fină, pentru a înlătura impurităţile care se decan- 
tează pe fundul recipientului. 


“ 'Terebentina are rol de sicativ. 


s Verniul de copal de Manila reprezintă până în momentul de față soluţia cea mai bună în vernisarea icoanelor contemporane. 

Fig. 110 
b) Vernisarea finală 
Timpul de uscare al culorilor este lung. Vernisarea finală se face între minim o lună şi 
maxim şase luni de la terminarea icoanei. Dacă e aplicat peste o pastă semi-uscată, verniul 
aderă puternic, făcând foarte dificilă scoaterea lui la restaurare. 
Imediat după curățarea cu o pensulă uscată, verniul se aplică într-un strat cât mai sub- 


Fig. 109 
Solvenţii nu trebuie să fie nici prea leneşi (care se evaporă 


lent şi prelungesc uscarea), nici prea activi, care atacă pasta. 
Nu sunt indicaţi plastifianţii externi (uleiuri, balsamuri) 
care, introduşi în verniuri, crează pelicule palid gălbui, dure 
şi greu de înlocuit. Proba cea mai simplă a unui verni final 
ar fi peliculizarea cu verni a unei lame de sticlă curată: lim- 
pede iniţial, verniul trebuie să rămână astfel şi după uscare. 
Concentrația verniului depinde de factura tabloului, de can- 
titatea şi asperităţile pastei picturale. Alegerea verniurilor de 
protecţie este determinată de obțiunea şi posibilităţile picto- 
rului. Cele mai folosite verniuri finale sunt cele preparate din 
răşini moi, fluide transparente şi incolore, care însă sunt sen- 
sibile la uscăciune şi umiditate — condiţii în care devin fria- 
bile, se opacizează şi produc mucegaiuri. Foarte sensibile la 
căldură, imprimă uşor degetele şi aglomerează praf. 


% O altă rețeta de verni: la 30 grame Sandarac sunt necesari 100 ml alcool. De reținut faptul că nu se aplică alcoolul peste Sandarac deoarece, dacă 
se procedează astfel, există pericolul incendierii substanței. După această operațiune urmează procesul de decantare, care durează o săptămână, 
apoi se trece conținutul astfel obținut la filtrare, printr-o sită fină. După aceste etape se introduce o lingură de esență de terebentină în soluția 


finală. 

țire şi cât mai uniform, pentru a nu modifica prin inegalităţi expresia imaginii. 

Vernisarea se face într-o cameră uscată, la temperatura de cel puţin 20 de grade Celsius, 
sau la una mai ridicată, dacă pasta conţine răşini. Pentru pastele răşinoase, cel mai sigur 
rămâne procedeul vechilor maeştri, care îşi încălzeau uşor atât tabloul cât şi verniul înaintea 
lucrului, încălzirea fiind utilă pentru eliminarea ultimelor urme de umiditate, pentru fluidi- 
zarea verniului şi pentru o priză mai solidă. 

Aplicarea verniului final se poate face cu palma (metodă străveche, părăsită astăzi) sau 
cu pensula (utilizată pentru lucrările de mici dimensiuni); distribuirea neuniformă a verniu- 
lui poate produce o anomalie numită „înalbăstrirea verniului”, adică apariția unui voal albăs- 
trui, cauzat de curentul rece de aer.” 

c) Dubla vernisare 

Acest procedeu nu urmăreşte îngroşarea verniului final. Verniurile moderne, compuse cu 
răşini moi, considerabile mai perisabile decât cele dure, vor trebui scoase şi înlocuite tempo- 
rar, prilej cu care poate fi afectată pictura din punct de vedere material. Procedeul dublei ver- 
nisări a fost imaginat tocmai pentru evitarea unor astfel de situații. O dublă vernisare constă 
în aplicarea unui prim verni, solid, alcătuit din răşini dure (copal), peste care, după uscare, se 
aplică un al doilea verni mai fragil, compus din răşini moi (sandarac). În consecință, impuri- 
tăţile superficiale şi verniul afectat vor putea fi scoase relativ uşor de către restaurator, întru- 
cât cedează la o altă categorie de solvenți decât primul verni, care va rămâne intact. 

Vernisarea dublă se face, ca şi cea comună, după uscarea pastei, la cel puţin 6 luni. După 
circa 3 luni de la aplicare primului verni, se poate aşterne cel de al doilea.” 

d) Verniurile finale (de protecție) 

Funcţia lor principală este să creeze o peliculă fină de protecție împotriva agenților distruc- 
tivi externi şi nu pentru a face culorile mai sonore sau mai lucioase, cum se crede uneori. 

Verniurile finale mai sunt denumite şi verniuri de protecție. Dacă le judecăm astfel, ne 
apar ca obligatorii. În lipsa lor, stratul de culori se degradează mult mai rapid sub agresiunea 
aerului poluant, a prafului, umezelii, razelor ultraviolete, zgârieturilor. Rezerva pictorilor față 
de verniuri are motivări serioase şi pentru că nu există un verni ideal. Verniurile tradiționale 
sunt perisabile ori cu alte neajunsuri, iar cele contemporane, cu răşini sintetice, nu au supor- 
tat proba timpului. Demonstrația că sub verniul final deteriorat pasta rămâne intactă se poate 


% În cazul verniului de copal şi sandarac, ele se întind pe suprafață cu pensula. 
7! Ceara poate fi şi de astă dată un mijloc de prelungire a duratei verniurilor. Ceara dizolvată într-o esenţă ce dispare în scurt timp 
se pare că a fost pentru unii soluţia rezonabilă. Poate proteja şi verniul final. 

face la orice vernisare. Utilitatea verniurilor de protecţie apare ca indiscutabilă dacă privim 
lucrurile astfel. Defectul grav al verniurilor finale clasice este că după un timp se întunecă 
(întunecând implicit şi tabloul), se opacizează, crapă şi mucegăiesc la umezeală, antrenând şi 
pasta colorată. De asemenea, dacă sunt aplicate gros, crează un luciu prea puternic. 

Aceste efecte sunt provocate atât de natura verniurilor, cât şi de acțiunea agenţilor distruc- 
tivi amintiți: 

— căldura (la care răşinile se înmoaie, se dilată, iar mai târziu se contractă, urmând craclarea); 

— umiditatea (prin cracleuri se infiltrează apa şi mucegaiul, iar răşinile încep să se descom- 
pună); 

— aerul (care afectează transparenţa verniului, îngălbenindu-l şi creând cunoscutul „ton de 
muzeu”); 

— lumina (care acţioneză în acelaşi sens cu aerul); 

— schimbările de temperatură, mai ales cele bruşte (produc dilatări-contractări care accentuează 
procesul început, de descompunere a răşinilor); 

— se mai adaugă praful, zgârieturile etc. 

Rezultatul este mai mult 
decât dezagreabil: verniul alte- 
rat devine murdar, brun-închis 
deasupra luminilor şi verzui în 
umbre, ca o sticlă murdară aşe- 
zată deasupra picturii. 

Din cauza atâtor agresori, un 
bun verni final va trebui să pre- 
zinte următoarele calități: 

— stabilitate la lumină şi aer; 

— rezistenţă la căldură şi vari- 
aţiile de temperatură; 

— rezistenţă la umiditate şi 
uscăciune; 

— neutralitate fizico-chimică 
față de pigmenţi; 

— reversibilitate. (Fig. 111) 


Fig. 111: Icoană vernisată 

